ประกาศสำนักงานคณะกรรมการกิจการกระจายเสียงประกาศสำนักงานคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องแนวทางการพิจารณาและคำนวณสัดส่วนรายการข่าวสารหรือสาระที่เป็นประโยชน์ต่อสาธารณะเพื่อการขอยกเว้นหรือลดหย่อนค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ตามระเบียบคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงและกิจการโทรทัศน์พ.ศ. ๒๕๕๖[๑] เพื่อประโยชน์ในการวิเคราะห์สัดส่วนรายการข่าวสารหรือสาระที่เป็นประโยชน์ต่อสาธารณะที่จะใช้เป็นเกณฑ์ในการพิจารณาลดหย่อนหรือยกเว้นค่าธรรมเนียมใบอนุญาตในกิจการกระจายเสียงและกิจการโทรทัศน์ ตามมาตรา ๑๙แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑และระเบียบคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงและกิจการโทรทัศน์พ.ศ. ๒๕๕๖ สำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ โดยความเห็นชอบของคณะกรรมการกิจการกระจายเสียงและกิจการโทรทัศน์จึงกำหนดหลักเกณฑ์และแนวทางในการคำนวณสัดส่วนรายการที่เป็นข่าวสารหรือสารประโยชน์ต่อสาธารณะไว้ดังนี้๑. ในประกาศนี้ค่าธรรมเนียมใบอนุญาตรายปีหมายความว่าค่าธรรมเนียมใบอนุญาตที่ต้องชำระเป็นรายปีตามประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ผังรายการ หมายความว่าข้อมูลแสดงวันและเวลาออกอากาศรายการสำหรับ การให้บริการกระจายเสียงหรือโทรทัศน์รายการ หมายความว่าเนื้อหาที่ผลิตขึ้นเพื่อให้บริการกระจายเสียงหรือโทรทัศน์ที่มิใช่โฆษณาโดยผลิตขึ้นเองหรือจัดหาจากผู้อื่นผู้รับใบอนุญาต หมายความว่าผู้ได้รับใบอนุญาตประกอบกิจการกระจายเสียงหรือกิจการโทรทัศน์เพื่อให้บริการกระจายเสียงหรือโทรทัศน์คณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน หมายความว่าสำนักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ๒.ให้สำนักงานใช้แนวทางตามประกาศนี้ในการคำนวณนับสัดส่วนรายการที่เป็นข่าวสารและสารประโยชน์ต่อสาธารณะเพื่อประกอบการพิจารณาคำขอลดหย่อนหรือยกเว้นค่าธรรมเนียมใบอนุญาตรายปี๓. การคิดสัดส่วนรายการข่าวสารหรือสาระที่เป็นประโยชน์ต่อสาธารณะ๓.๑รายการข่าวสารหรือสาระที่เป็นประโยชน์ต่อสาธารณะตามระเบียบคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ พ.ศ. ๒๕๕๖ ให้หมายความถึงประเภทรายการ ดังต่อไปนี้(๑) รายการข่าวสาร(๒) รายการส่งเสริมความรู้ ความเข้าใจในการปกครองในระบอบประชาธิปไตย(๓) รายการส่งเสริมการศึกษา จริยธรรม ศิลปะ วัฒนธรรม(๔) รายการให้ความรู้ความเข้าใจในการพัฒนาเศรษฐกิจ สังคม คุณภาพชีวิตและสิ่งแวดล้อม(๕) รายการสำหรับเด็กและเยาวชน เฉพาะที่มีเนื้อหาตาม (๑) (๒) (๓)หรือ (๔)(๖) รายการเกี่ยวกับพระราชพิธี พิธีสำคัญทางศาสนา(๗) รายการตามภาคผนวกของประกาศคณะกรรมการกิจการกระจายเสียงกิจการโทรทัศน์ และกิจการโทรคมนาคมแห่งชาติ เรื่องหลักเกณฑ์รายการโทรทัศน์สำคัญที่ให้เผยแพร่ได้เฉพาะในบริการโทรทัศน์ที่เป็นการทั่วไปพ.ศ. ๒๕๕๕(๘)รายการอื่นใดตามที่คณะกรรมการประกาศหรือกำหนดให้เป็นรายการข่าวสารหรือสาระที่เป็นประโยชน์ต่อสาธารณะรายการดังกล่าวข้างต้นจะต้องเป็นรายการที่ไม่มีผลประโยชน์ทางธุรกิจหรือมิใช่เพื่อการบันเทิง๓.๒ การคำนวณสัดส่วนรายการข่าวสารหรือสาระที่เป็นประโยชน์ต่อสาธารณะเพื่อนำมาประกอบการขอยกเว้นหรือลดหย่อนค่าธรรมเนียมใบอนุญาตรายปีนั้นให้คำนวณนับจากสัดส่วนรายการในการให้บริการกระจายเสียงหรือโทรทัศน์ที่มีการออกอากาศตามผังรายการที่ได้รับความเห็นชอบจากคณะกรรมการหรือพนักงานเจ้าหน้าที่ และเป็นการออกอากาศจริงการคำนวณสัดส่วนรายการตามวรรคแรกไม่ให้นำรายการข่าวสารหรือสาระที่เป็นประโยชน์ต่อสาธารณะมาออกอากาศซ้ำในช่วงเวลาอื่นมาคำนวณด้วย๔. ในการพิจารณาลดหย่อนหรือยกเว้นค่าธรรมเนียมใบอนุญาตรายปีนอกจากจะต้องพิจารณาจากเอกสารและหรือหลักฐานที่ได้รับแจ้งตามระเบียบคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติว่าด้วยการลดหย่อนหรือยกเว้นค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ พ.ศ. ๒๕๕๖ แล้ว ให้นำข้อมูลและหลักฐานดังต่อไปนี้มาพิจารณาประกอบด้วย๔.๑ สำเนาใบอนุญาตประกอบกิจการกระจายเสียงหรือกิจการโทรทัศน์๔.๒ สำเนาผังรายการที่ได้มีการออกอากาศจริงในกรณีที่มีการแก้ไขเปลี่ยนแปลงผังรายการให้นำส่งเอกสารหรือหลักฐานอื่นใดที่เกี่ยวข้องเพื่อแสดงให้เห็นว่าการแก้ไขเปลี่ยนแปลงผังรายการนั้นได้รับความเห็นชอบจากคณะกรรมการหรือพนักงานเจ้าหน้าที่แล้ว๔.๓ คำอธิบายถึงแนวความคิดหลัก วัตถุประสงค์ของรายการกลุ่มเป้าหมายผู้ชมผู้ฟังวิธีการนำเสนอหรือวิธีการดำเนินเรื่องเรื่องย่อหรือบทคัดย่อ รวมถึงภาพอ้างอิง ตัวอย่างภาพของรายการ เป็นต้นหรืออาจอยู่ในรูปแบบของเทปตัวอย่างรายการ๔.๔รายงานการประเมินประเภทของรายการและสัดส่วนการออกอากาศรายการข่าวสารหรือสาระที่เป็นประโยชน์ต่อสาธารณะหรือผลการประเมินประสิทธิภาพประสิทธิผลด้านรายการหรือเอกสารหลักฐานอื่นใดที่แสดงให้เห็นว่าเป็นรายการข่าวสารหรือสาระที่เป็นประโยชน์ต่อสาธารณะการคิดสัดส่วนรายการข่าวสารหรือสาระที่เป็นประโยชน์ต่อสาธารณะเพื่อนำมาประกอบการขอยกเว้นหรือลดหย่อนค่าธรรมเนียมใบอนุญาตประกอบกิจการกระจายเสียงหรือกิจการโทรทัศน์ให้สำนักงานพิจารณาจากเอกสารหลักฐานที่ผู้รับใบอนุญาตได้ยื่นต่อคณะกรรมการเป็นสำคัญ๕.กรณีที่ผู้รับใบอนุญาตได้ยื่นคำขอยกเว้นหรือลดหย่อนค่าธรรมเนียมใบอนุญาตรายปีไว้แล้วและคณะกรรมการยังไม่มีคำสั่งในคำขอดังกล่าว หากสำนักงานพิจารณาเห็นว่าเอกสารหรือหลักฐานยังไม่ครบถ้วนเพียงพอที่จะแสดงให้เป็นที่ประจักษ์แก่คณะกรรมการว่าการประกอบกิจการกระจายเสียงหรือกิจการโทรทัศน์ของผู้รับใบอนุญาตนั้นมีรายการข่าวสารหรือสาระที่เป็นประโยชน์ต่อสาธารณะตามสัดส่วนที่กำหนดสำนักงานจะเรียกขอข้อมูล หลักฐานหรือให้ผู้รับใบอนุญาตชี้แจงเพิ่มเติมภายในสามสิบวันหากผู้รับใบอนุญาตไม่ดำเนินการตามที่สำนักงานร้องขอภายในระยะเวลาที่กำหนดให้สำนักงานพิจารณาสัดส่วนรายการข่าวสารหรือสารประโยชน์ต่อสาธารณะตามเอกสารหรือหลักฐานที่มีอยู่และนำเสนอผลการพิจารณาต่อคณะกรรมการเพื่อพิจารณาต่อไปจึงประกาศมาเพื่อทราบประกาศณ วันที่ ๕ มิถุนายน พ.ศ. ๒๕๕๗ฐากร ตัณฑสิทธิ์เลขาธิการคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติปริยานุช/ผู้จัดทำ๒๓ มิถุนายน๒๕๕๗กฤษดายุทธ/ผู้ตรวจ๒๓ มิถุนายน๒๕๕๗ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๓๑/ตอนพิเศษ ๑๑๓ ง/หน้า ๒๑/๑๙ มิถุนายน ๒๕๕๗